Document ID: 31991R0060

ΚΑΝΟΝΙΣΜΟΣ ( ΕΟΚ ) αριθ . 60/91 ΤΗΣ ΕΠΙΤΡΟΠΗΣ της 9ης Ιανουαρίου 1991 για μεταβατικά μέτρα για εισαγωγή στην Πορτογαλία ορισμένων προϊόντων που προβλέπονται στο άρθρο 259 της πράξης προσχώρησης και υπάγονται στο συμπληρωματικό μηχανισμό στις συναλλαγές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,
Εκτιμώντας :
ότι ο κανονισμός ( ΕΟΚ ) αριθ . 3659/90 του Συμβουλίου της 11ης Δεκεμβρίου 1990 σχετικά με τα προϊόντα που υπάγονται στο συμπληρωματικό μηχανισμό στις συναλλαγές κατά τη διάρκεια του δευτέρου σταδίου προσχώρησης της Πορτογαλίας ( 1 ) καθόρισε τον κατάλογο των προϊόντων που υπάγονται στον εν λόγω μηχανισμό -
ότι για τα περισσότερα από τα προϊόντα αυτά οι διατάξεις οι σχετικές με τη διαχείριση του εν λόγω μηχανισμού καθιστούν δυσχερή την εισαγωγή στην Πορτογαλία των εμπορευμάτων που εξάγονται από τα άλλα κράτη μέλη πριν από την 1η Ιανουαρίου 1991 - ότι η πραγματοποίηση, μέχρι την πρώτη ημερομηνία εκδόσεως των πιστοποιητικών ΣΜΣ, των εισαγωγών αυτών εκτός του συμπληρωματικού μηχανισμού στις συναλλαγές είναι δυνατόν να επιλύσει αυτό το πρόβλημα και να διευκολύνει με τον τρόπο αυτό το πέρασμα από το προϋπάρχον καθεστώς σε εκείνο που θα προκύψει από την εφαρμογή του προαναφερθέντος καθεστώτος -
ότι, για αυτά τα ίδια προϊόντα, οι διατάξεις οι σχετικές με την έκδοση των πιστοποιητικών ΣΜΣ περιλαμβάνουν διακοπή του εφοδιασμού της Πορτογαλίας από την αρχή του 1991 - ότι, μέχρι την πρώτη ημερομηνία εκδόσεως των πιστοποιητικών ΣΜΣ, η εισαγωγή χωρίς τέτοια πιστοποιητικά των προϊόντων που εξάγονται από άλλα κράτη μέλη μετά τις 31 Δεκεμβρίου είναι δυνατόν να επιτρέψει τη συνέχιση του εν λόγω εφοδιασμού εφόσον είναι σύμφωνη με τις ανάγκες της πορτογαλικής αγοράς και να διευκολύνει, με τον τρόπο αυτό, το πέρασμα από το προϋπάρχον καθεστώς σε εκείνο που θα προκύψει από την εφαρμογή του ΣΜΣ - ότι πρέπει, εντούτοις, να υπαχθούν οι εισαγωγές αυτές σε ενδεικτικό ανώτατο όριο -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Τα προϊόντα που αναφέρονται στα σημεία 1, 2, 4, 5, 6 και 8 του παραρτήματος του κανονισμού ( ΕΟΚ ) αριθ . 3659/90 που προέρχονται από τα άλλα κράτη μέλη δεν υπάγονται στον ΣΜΣ εφόσον :
- η διασάφηση εξαγωγής έγινε αποδεκτή από ένα των κρατών μελών το αργότερο στις 31 Δεκεμβρίου 1990,
- η εισαγωγή τους στην Πορτογαλία θα γίνει το αργότερο στις 14 Ιανουαρίου 1991 . Άρθρο 2
Έως τις 14 Ιανουαρίου 1991, τα προϊόντα που αναφέρονται στα σημεία 1, 2, 4, 5, 6 και 8 του παραρτήματος του κανονισμού ( ΕΟΚ ) αριθ . 3659/90 που προέρχονται από τα άλλα κράτη μέλη, μπορούν να εισαχθούν στην Πορτογαλία χωρίς προσκόμιση ενός πιστοποιητικού ΣΜΣ, ακόμη και εάν δεν πληρούται ο όρος που προβλέπεται στο άρθρο 1 πρώτη περίπτωση.
Εισαγόμενες ποσότητες υπάγονται σε ενδεικτικό ανώτατο όριο και καταχωρούνται λογιστικά για το σκοπό αυτό από τις πορτογαλικές αρχές . Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 9 Ιανουαρίου 1991 .

Labels: 3
18
15
17